b'\n_START_ARTICLE_\nSikulisk\n_START_PARAGRAPH_\nSikulisk (gresk Sikeloi, latin Siculi) er et utd\xc3\xb8dd spr\xc3\xa5k som muligens er av vestitalisk opprinnelse. Spr\xc3\xa5ket ble talt av sikulene (navnet p\xc3\xa5 folkegruppene som bodde p\xc3\xa5 Sicilia) i de \xc3\xb8stre og indre delene av Sicilia f\xc3\xb8r gresk og latin tok over. Ogs\xc3\xa5 i Mellom-Italia fantes spr\xc3\xa5ket._NEWLINE_Sikulisk er i dag relativt ukjent. Dette er fordi de eneste sporene man har av det, er noen enkeltst\xc3\xa5ende glosser og fire innskrifter fra 400-tallet f.Kr, samt mynter datert til 700- og 600-tallet f.Kr\n_START_SECTION_\nSlektskap med indoeuropeisk\n_START_PARAGRAPH_\nSpr\xc3\xa5ket er ganske sannsynlig \xc3\xa5 v\xc3\xa6re av indoeuropeisk. If\xc3\xb8lge noen forfattere (Varro, Diodorus Siculus), kom de sikulisktalende til Sicilia fra fastlandet p\xc3\xa5 Italia (hvor det antakelig for det meste var indoeuropeiske spr\xc3\xa5k)._NEWLINE_Verbformen pibe \xc2\xabdrikke\xc2\xbb, en andreperson-entall-presens-imperativ-aktiv, har samme betydning i latin bibe og sanskrit piba. Dette er et godt argument for at spr\xc3\xa5ket er indoeuropeisk.'